Torfedoù-brezel a voe a bep tu, hag int liammet ouzh ur feulster a-berzh an armeoù hag ar polisoù ha ne oa ket bet gwelet biskoazh betek-henn. Diwar youl an Nazied e Alamagn hag hini Impalaerezh Japan dreist-holl e voe ivez graet torfedoù a-vil-vern euzhus a-enep pobloù a-bezh, ha muntret un niver brasoch a dud eget e-pad lazhadegoù kent. Da-geñver an torfedoù-se eo bet da  skouer deportet tud e kampoù-bach, kampoù labour ha kampoù ar marv, enno kambreier gaz savet gant an Nazied a-benn lazhañ poblansoù a-bezh (Yuzevien, Slaved, Tziganed) pe choazh rummadoù tud resis (heñvelreizhidi, Testoù Jehovah, tud nammet, ha kement zo).